Aselmad yelha ad yebnu deg tneɣrit-is tarrayt ara yeǧǧen inelmaden-is ad lemden akken iwata, ad kesben tizemmar deg tirmad yemgaraden. Taɣuri d armud ilan tawuri d tixutert deg tudert n umdan. Ladɣa deg uɣerbaz yesseqdac-it unelmad i wakken ad yesnerni aswir-is deg yirmad yemgaraden, ad yessijhed aswir-is deg tunṭiqin, deg wawalen. Nezmer daɣen ad d-nini taɣuri d tigawt i yesseqdac unelmad akken ad d-yefk anamek i wayen yuran. Imi taɣuri d tamsirt yesan azal muqqren deg ulmad n tutlayt, ɣurs akk i cuddent tirmad- nniḍen: amawal, tirawalt, tajerrumt, taseftit, asenfali s tira neɣ s timawit. D tin yesan iswan ara yeǧǧen anelmad ad d-yessenfali deg tegnit n tegzi n uḍris.